**Проект!**

**ПРАВИЛНИК**

**за реда и начина за отпускане на еднократна финансова помощ от Добрички общински съвет, гр.Добрич**

**Раздел I**

**Общи положения**

Чл.1. Този правилник урежда реда и начина за отпускане на еднократна финансова помощ на нуждаещите се лица и семейства/домакинства на територията на Община Добричка.

Чл.2. Общинският съвет ежегодно, с приемането на бюджета, определя средства от собствени приходи за отпускане на еднократна помощ по реда на този правилник.

Чл.3. По реда на този Правилник се отпускат средства на:

1. лица за трансплантация на органи;

2. лица с репродуктивни проблеми;

3. на деца с изявени дарби;

4. семейства /домакинства, пострадали при бедствия, аварии и катастрофи/.

Чл.4. Еднократната финансова помощ не може да бъде в размер по – голям от една минимална работна заплата за страната в рамките на една бюджетна година.

Чл.5. Право на еднократна финансова помощ имат правоимащите по чл.3 веднъж през календарната година, независимо от размера на помощта.

**РАЗДЕЛ ІІ**

**Ред за отпускане на еднократната финансова помощ**

Чл.6. Еднократна финансова помощ по чл.3 се отпуска на лица, семейства/домакинства, чийто членове са с постоянен адрес на територията на община Добричка, въз основа на подадено писмено заявление до Добрички Общински съвет по утвърден образец /Приложение 1/, към който се прилагат необходимите документи.

Чл.7. Заявления-декларациите се разглеждат съвместно от Постоянна комисия финанси и бюджет, икономическа и инвестиционна политика, евроинтеграция и международно сътрудничество и Постоянна комисия по образование, здравеопазване, трудова заетост и социални дейности.

Чл.8.(1) Постоянните комисии разглеждат заявленията, постъпили **до ……-то число на съответния месец**, за отпускане на финансова помощ или извънредно, при необходимост, по инициатива на техните председател.

(2) При необходимост комисията може да изиска допълнително документи или да извършва служебно проверка на заявените и декларирани обстоятелства

Чл.9.(1) Предложението на Комисията по разгледаното заявление се обективира в протокол и проект за решение, в който са посочени трите имена, адрес и сумата, подлежащи на одобрение и/или неодобрение от Общински съвет.

(2) Еднократната финансова помощ на лицата по чл.3 се отпуска с решение на Добрички Общински съвет.

**РАЗДЕЛ IIІ**

**Критерии и изисквания за определяне и отпускане на помощта**

Чл.10.(1) Общи критерии за определяне и отпускане на еднократни помощи на лицата са:

1. да не развиват стопанска дейност;

2. да имат постоянен адрес на територията на община Добричка;

3. налице е доказана необходимост от лечение по чл.3, т.1 и т.2 в страната и чужбина;

4. жилището, в случаите по чл.3, т.4 е единствено за семейството и не е застраховано;

(2) Обстоятелствата по чл.10, ал.1 се посочват в заявление-декларация по образец /Приложение 1/.

(3) Лице, заявило неверни данни в заявление–декларацията по ал.2, губи право да кандидатства за еднократно парично подпомагане за срок от 5 години.

Чл.11. Специални критерии и изисквания за определяне и отпускане на еднократна финансова помощ са:

1. за лицата по чл.3, т.1 и т.2:

- официално становище от надлежно медицинско лице за наличието на основание за отпускането на помощ;

- документи, доказващи очакваната стойност на лечението /при наличие на такива/;

2. за лицата по чл.3, т.3:

- удостоверение /служебна бележка/ от учебното заведение или спортен клуб /отбор и други културни форми и организации;

3. за лицата по чл.3, т.4:

- наличие на бедствия, авария или пожар, констатирани от надлежно лице;

- наличие на щета, установена от комисия специалисти, резултат от бедствие, авария или пожар.

**РАЗДЕЛ ІV**

**Необходими документи, определяне и отпускане на помощта**

Чл.12.(1) Необходими документи за кандидатстване за еднократна финансова помощ, съобразно потребността са:

1. заявление-декларация до Добрички общински съвет /по образец – Приложение 1/;

2. становище на кмета/кметския наместник на населеното място;

3. епикриза, направление или други документи, удостоверяващи здравословното състояние;

4. официално становище от надлежно медицинско лице за наличие на обстоятелства.

5. доказателства за наличие на бедствие, авария или пожар, констатирани от надлежно лице, и за наличие на щета, установена от комисия специалисти.

6. становище от ръководителя на учебното заведение;

7. други документи, доказващи необходимостта от подпомагане;

8. други /по преценка на комисията, разглеждаща заявленията за отпускане на помощ/;

Чл. 13.(1) Заявление-декларацията за отпускане на еднократна финансова помощ до председателя на Добрички Общински съвет се подава в секретариата на Добрички Общински съвет.

(2) Към Заявление-декларацията се прилагат необходимите писмени документи по чл.12, съобразени с основанието за отпускане на помощта, посочено в заявлението.

(3) Заявление-декларацията се разглежда на заседание от комисиите по чл.7, които се произнасят с решение, в което се определя дали лицето, подало заявлението за помощ, отговаря на критериите и изискванията за отпускане на еднократна помощ, както и за размера й.

(4) Общият размер на отпуснатите суми от Постоянните комисии за бюджетната година да не надвишават сумата, приета в Общинския бюджет.

(5) Предимство при отпускане на еднократна помощ имат лицата по чл.3, т.1, т.2 и т.4 от настоящия правилник.

(6) Общинският съвет приема решение, с което определя и отпуска еднократната помощ.

(7) Въз основа решението на Общинския съвет, на лицата се изплаща определената сума.

**Преходни и заключителни разпоредби**

§ 1. Този Правилник е приет с решение №……../……2024г. на Добрички общински съвет, гр.Добрич и влиза в сила от ………………2024г.

§ 2.Настоящият Правилник отменя Правила за реда и условията за отпускане на еднократна помощ от Добрички общински съвет, гр.Добрич, приети с Решение № 108/28.01.2016г. на Добрички общински съвет.

**ПРЕДСЕДАТЕЛ НА ОБС: /п/**

**/Георги Коев/**

ДОБРИЧКИ ОБЩИНСКИ СЪВЕТ ***Приложение №1***

ГР. ДОБРИЧ

**З А Я В Л Е Н И Е – Д Е К Л А Р А Ц И** **Я**

**1. ЗАЯВИТЕЛ**:………………………………………………………………………,

*/име, презиме, фамилия/*

 ЕГН ………….., постоянен адрес в с.………………............................…............., Община Добричка, ул………………………….……………………………… тел……...........………

**2. Заявявам желанието си да ми бъде отпусната еднократна помощ за**……… ………………..............................................................................................................................…………………………………………………………………………………..……..………………..…………………………………………………………………………….................................................................................................................................................................. …………………………………………………………………………………………………...

**3. Семейно положение:**

3.1. Съпруг / съпруга / съжителстващ:

……..…………………….……………………………………………………………,

*/име, презиме, фамилия/*

 ЕГН ………….., постоянен адрес в с.………………............................…............., Община Добричка, ул………………………….……………………………… тел……...........………

3.2. Деца до 18-годишна възраст:

3.2.1. ……..……………….……………………………………………………………,

*/име, презиме, фамилия/*

 ЕГН ………….., постоянен адрес в с.………………............................…............., Община Добричка, ул………………………….……………………………… тел……...........……

3.2.2. ..…………………….……………………………………………………………,

*/име, презиме, фамилия/*

 ЕГН ………….., постоянен адрес в с.………………............................…............., Община Добричка, ул………………………….……………………………… тел……...........……

3.2.3. ..…………………….……………………………………………………………,

*/име, презиме, фамилия/*

 ЕГН ………….., постоянен адрес в с.………………............................…............., Община Добричка, ул………………………….……………………………… тел……...........……

**4. Декларирам, че:**

- не развивам стопанска дейност;

- постоянният ми адрес е на територията на Община Добричка;

- имам необходимост от лечение: ……………………………………………;

- разполагам/не разполагам със собствено жилище: ………………………………. …………………………………………………………………………………………………..;

- трудовата заетост на заявителя и членовете на семейството му е следната: …… ………………………………………………………………………………………………………………………………………………………………………………………………………………………………………………………………………………………………………………………………………………………………………………………………………….;

- Доходите ми и тези на членовете на семейството ми са от:

*В размер на:*

* ………………………………………….. …………лева;
* ………………………………………….. …………лева;
* ………………………………………….. …………лева;
* ………………………………………….. …………лева;
* ………………………………………….. …………лева;
* ………………………………………….. …………лева;
* ………………………………………….. …………лева;

- Известно ми е, че за вписването на неверни данни в това заявление-декларация, нося наказателна и гражданска отговорност и губя правото си да кандидатствам за еднократно парично подпомагане от Добрички общински съвет, за период от 5 години и получената неправомерно помощ подлежи на връщане с лихвата, определена за държавните вземания.

Прилагам следните документи:

1. Медицинска документация:

………………………………………………………………………………………………………………………………………………………………………………………………………………………………………………………………………………………………………

2. Документи от учебното заведение или спортен клуб /отбор и други културни форми и организации:

………………………………………………………………………………………………………………………………………………………………………………………………………………………………………………………………………………………………………

3. Документи от специализирани институции за доказване на бедствия, аварии, катастрофи: …………………………………………………………………………………… ………………………………………………………………………………………………………………………………………………………………………………………………………………………………………………………………………………………………………

4. Становище на кмет/кметски наместник…………….…………………………..ДА/НЕ

5. Други: ……………………………………………………………………………………… ……………………………………………………………………………………………………………………………………………………………………………………………………

Дата:………….. Заявител - декларатор: ……………………